
Tisztelt Képviselő-testület!

A XII. kerületi Bolgár Nemzetiségi Önkormányzat kiemelt feladatának tekinti a bolgár történelem és kulturális örökség megismertetését, valamint a bolgár nemzeti identitás erősítését szolgáló ismeretterjesztő és kulturális programok támogatását. Ezen célkitűzés keretében 2026. november 19-én a Bolgár Kulturális Intézetben kerül megrendezésre a „Bolgárok Nyugat-Európában a középkorban” című történelmi előadás. A program célja, hogy a résztvevők átfogóbb ismereteket szerezzenek a bolgárok középkori nyugat-európai jelenlétéről, történelmi kapcsolatairól, valamint az adott korszakban betöltött szerepéről. Az előadás szakmai közreműködője Georgi Velev, az Eötvös Loránd Tudományegyetem Bolgár Tanszékének lektora. A program megvalósításához kapcsolódó előadói költség bruttó 53 000 forint. A költség biztosítása a program szakmai és kulturális értékére, valamint a bolgár történelem és kulturális örökség szélesebb körben történő megismertetésének fontosságára tekintettel indokolt. A fentiek alapján a XII. kerületi Bolgár Nemzetiségi Önkormányzat a „Bolgárok Nyugat-Európában a középkorban” című történelmi előadás megvalósításához kapcsolódó, bruttó 53 000 forint összegű előadói költség biztosítását támogatja. Az Önkormányzat az előadóval megbízási szerződést köt.
Kérem a Tisztelt Képviselő-testületet az alábbi határozati javaslatok támogatására.





















Határozati javaslat:

I.
[bookmark: _GoBack]A Budapest XII. kerületi Bolgár Nemzetiségi Önkormányzat Képviselő-testülete úgy határoz, hogy támogatja a 2026. november 19-én, a Bolgár Kulturális Intézetben megrendezésre kerülő „Bolgárok Nyugat-Európában a középkorban” című történelmi előadás megvalósítását. A Képviselő-testület az előadás szakmai közreműködője, Georgi Velev, az Eötvös Loránd Tudományegyetem Bolgár Tanszékének lektora részére fizetendő bruttó 53 000 forint összegű előadói költség biztosítását jóváhagyja és az előadóval megbízási szerződést köt. A Képviselő-testület felkéri az elnököt a program megvalósításához szükséges intézkedések megtételére, valamint a kapcsolódó megállapodás és pénzügyi dokumentumok aláírására. Az összeget az Önkormányzat a 2026. évi költségvetés terhére biztosítja. 

(Döntéshozatal módja: egyszerű többség)

Budapest, 2026. szeptember 25.

                         elnök

